බන්ධනාගාරගතව සිටියත්, විදේශ රටක සිටියත් දුරකථන මාර්ගයෙන් තමන්ගේ ගෝලයන් මෙහෙයවීමේ අවස්ථාව පාතාල නායකයින් උදාකරගෙන තිබේ. එහෙත් මාකඳුරේ මදුෂ්ට ඒ අවස්ථාව අහිමිය. මන්ද ඔහු සිටින්නේ බාහිර කිසිවෙකුට සම්බන්ධ විය නොහැකි තැනක වන බැවිනි. ඒ නිසා ඔහුගේ සම්බන්ධතාවයෙන් ගිලිහුන ගෝලයෝ දැන් සීසීකඩව ගොස් තම තමන්ට බලය හදා ගැනීමට වෙහෙසෙමින් සිටී. ඒ නිසා එකම කල්ලියේ වුවත් මාකඳුරේ මදුෂ්ගේ කල්ලියේ එකිනෙකා අතරද බලය වෙනුවෙන් වූ ගැටුම දැන් දැන් මතුවන්නට පටන් ගෙන තිබේ. මොරටුවේ බලය අල්ලා ගැනීමට පොරබදන කුඩු අංජු හා ගොනාකෝවිලේ රොහා අතර ගැටුම විසින් පසුගිය මාසය උණුසුම් විය. එය එළියට පැමිණියේ රත්මලාන සොයිසාපුර ලක්මැදුර අවන්හලට මැයි දහනව වැනිදා අංජුගේ ගෝලයන් විසින් පහරදීමත් සමගය. මේ පහරදීමට ආසන්නතම හේතුව අංජුගේ නියෝග පරිදි ප්‍රදේශයේ ජනතාව අතර ලක්ෂ පහළොවක සහල් බෙදාදීමට හෝටලයේ හිමිකරු එකඟ නොවීම බව පොලිසියට ලැබී තිබුණ තොරතුරය. කුඩු අංජු සිටින්නේ ඩුබායිවලය. එහි සිට ඔහු මොරටුව මෙහෙයවන්නේය. ඒ සඳහා ඔහුට සහය වන්නේ ධර්මේය. ධර්මේ සිටින්නේද ඩුබායිවලය. අංජු තමන්ගේ පණිවුඩ ලබාදෙන්නේ ධර්මේ මගිනි. මුලින්ම ලක්මැදුර අවන්හලේ හිමිකරුට කතා කළේ අංජුය. අංජු දුන් නියෝග පරිදි සහල් නොබෙදීම නිසා අවවාදය ආවේ ධර්මේගෙනි. අවවාදයටද නොනැමුණ නිසා අවිආයුධ ගෙනවිත් රිදෙන්න බය කර අවවාද කිරීමේ න්‍යාය අනුගමනය කළේද ධර්මේය. පළමු බයකිරීම පසුගිය මැයි 19 වැනිදා සිදුකළේය. අංජුගේ අණට පිටින් ගිය නිසා තවදුරටත් අවන්හල විවෘත කළ නොහැකි බව ඔහු ප්‍රහාරයට මොහොතකට පෙර ඇමතුමක් ලබාදී අනතුරු ඇඟෙව්වේය. ගෝලයෝ එය ක්‍රියාවට නැගුවේ කඩු රැගෙගනවිත් අවන්හලට පහරදීමෙනි. ඉන්පසු අවන්හලට පොලිස් ආරක්ෂාව සැපයිණි.
මැයි දහනවදා රත්මලාන සොයිසාපුර ලක්මැදුරට පහරදුන්නේ කව්ද?
අංජුගේ ගෝලයන්